imi yi-yenker wakal-iw ad ruḥen ad beddleɣ laṣel-iw a d-yaki sseɛd-iw yeṭṭṣen a d lhuɣ deg wexxam-iw ad sseɣreɣ arraw-iw d luɣa n medden ara ḥefḍen dayen tefsed tamurt-iw fkan afus watmaten-iw zzenze-tt i yeɛdawen ɣef wakken i ɣ-d-qqaren di ccfaya-nsen yemɣaren leɛmer i ɣ-yeffiɣ wammus larebɛa n at yiraten irumyen mi tt-id-kecmen d nekkni i yefkan afus mazal timsal-nniḍen ɣezzifit am yemraren ayen i d-ḥkiɣ drus i yi-tt-igan d idammen-iw mačči d kem a tamurt-iw ur lliɣ d aɛdaw-inem i yi-ixedɛen datmaten-iw asmi akken i sen-ldiɣ ul-iw uɣaleɣ la ttnaɣeɣ yid-m ssmaḥ ssmaḥ a tamurt-iw xas ad tebɛed tenṭelt-iw err-itt-id s irebbi-inem 86